《送冯梦授试礼部》
宋代·李新

年来初识小冯君，鞭靮何妨驭晏婴。
三世卿云涪水秀，一门巢许蜀山清。
飘零殊幸逢公子，邂逅相看不世情。
入手华标归早晚，愿扶藜杖出山迎。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。